Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, Caparrosoko abeltegitzarraren balizko handitze ilegalari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatuaren babesean, honako galdera hau aurkezten du, Landa Garapeneko eta Ingurumeneko kontseilariak otsailaren 9ko Osoko Bilkuran ahoz erantzun diezaion:

Duela gutxi Sustrai Erakuntza Fundazioak Caparrosoko abeltegitzarrari eta horren balizko handitze ilegalari buruz argitaratutako txostenaren berri izan dugu; hori dela-eta, galdera hau egiten diogu Landa Garapeneko eta Ingurumeneko kontseilariari:

Caparrosoko abeltegitzarraren balizko handitze ilegalari buruz Sustrai Fundazioak egindako salaketaren konfirmazioa jaso al du Nafarroako Gobernuak?

Iruñean, 2023ko otsailaren 2an

Foru parlamentaria: Ainhoa Aznárez Igarza